רמאני דורבאסולה

רמאני סוריאקנתם דורבאסולה (באנגלית: Ramani Suryakantham Durvasula; נולדה ב-30 בדצמבר 1965) היא פסיכולוגית קלינית, המשמשת פרופסור לפסיכולוגיה קלינית באוניברסיטת קליפורניה, סופרת ומובילת דעה. דורבאסולה הפכה לדמות מבוקשת בכלי התקשורת בזכות המומחיות שלה בנושא הפרעת אישיות נרקיסיסטית והתעללות נרקיסיסטית, ביניהם Red Table Talk, בראבו, נשיונל ג'יאוגרפיק וערוץ ההיסטוריה, כמו גם תוכניות טלוויזיה כמו TODAY show ובוקר טוב אמריקה.

== ביוגרפיה ==
ראמאני דורבאסולה נולדה בעיר אנגלווד שבמדינת ניו ג'רזי, ארצות הברית, בתאריך 30 בדצמבר 1965<ref name="gr"></ref>. אמה היא סאי דורבאסולה ויש לה גם אחות בשם פדמה סליסברי.

דורבאסולה סיימה תואר ראשון בפסיכולוגיה באוניברסיטת קונטיקט בשנת 1989<ref></ref>. בנוסף, היא סיימה תואר שני בפסיכולוגיה ודוקטורט (PhD) בפסיכולוגיה קלינית, באוניברסיטת קליפורניה, לוס אנג'לס (UCLA) בשנת 1997<ref name=":4"></ref><ref>[https://www.linkedin.com/in/ramani-durvasula-4132067 Ramani Durvasula Linkedin Profile]</ref>.

דורבאסולה עוסקת בפסיכותרפיה, ומקבלת לקוחות, בשתי קליניקות פרטיות בלוס אנג'לס, האחת בסנטה מוניקה, והשנייה בשרמן אוקס <ref name=":4" />. היא גם פרופסור לפסיכולוגיה באוניברסיטת קליפורניה, ופרופסור אורח לפסיכולוגיה באוניברסיטת יוהנסבורג<ref name=":4" />.

בין הספרים שחיברה ניתן למנות את "אל תדע מי אני": כיצד להישאר שפוי בעידן הנרקיסיזם, הזכאות וגסות-הרוח<ref name=":0"></ref>, האם עלי להישאר או ללכת: לשרוד קשר עם נרקיסיסט<ref name=":1"></ref>, אתה הוא הסיבה לכך שאתה אוכל: שנה את עמדתך כלפי האוכל, שנה את חייך<ref name=":2"></ref>. בנוסף, דורבאסולה כתבה מאמרים מדעיים לכתבי עת, שעברו ביקורת עמיתים, פרקים לספרים שונים ומאמרים שנכתבו עבור כנסים וועידות.

דורבאסולה הופיעה לראשונה בטלוויזיה בפרק של שלט רחוק (Remote Control) <ref name="remotecontrol"></ref>. היא הייתה המנחה המשותפת של התוכנית My Shopping Addiction ברשת Oxygen, וסיפקה פרשנויות כמומחית לתוכניות TODAY show ובוקר טוב אמריקה<ref name="pts"></ref>. בנוסף, היא הופיעה בערוצים כמו בראבו, Lifetime Movie, נשיונל ג'יאוגרפיק, ערוץ ההיסטוריה, ערוץ המדע (Science Channel) ומחקר וגילוי (Investigation Discovery). בסתיו 2010 היא כיכבה בסדרה Thintervention בבראבו, שם העבירה מפגשים טיפוליים קבוצתיים, על מנת לסייע לשישה משתתפים לגלות את מקורות אכילת היתר שלהם<ref name=":3" />. דורבאסולה מנחה את הפודקאסט דיסאוריינטציה מינית (Sexual Disorientation), והתראיינה גם בפלטפורמות מדיה באינטרנט, בעיקר MedCircle ורשת TONE. היא הרצתה ב-TEDx Sedona וב-South by Southwest.

דורבאסולה הייתה בוועדה למעמד סוציו-אקונומי, באגודה האמריקאית לפסיכולוגיה, בין השנים 2014–2017 (כיהנה כנשיאה בשנת 2016)<ref name=":3"></ref>, והיא חברה גם בוועדה המייעצת של התוכנית למלגות מיעוטים.

המכונים הלאומיים לבריאות (NIH) מימנו את מחקריה בנושא הפרעות אישיות ואישרו לה מענק של 1.5 מיליון דולר לחקר הקשר בין HIV למחלות נפש. המחקר בן ארבע השנים, שכלל 288 חולים, קבע כי 92 אחוז מהמשתתפים חוו דיכאון, התמכרות לסמים (substance use disorder) או הפרעה אחרת בציר I, וכי כמעט מחצית מהמשתתפים עמדו בקריטריונים להפרעה אחת לפחות בציר II (למשל, הפרעת אישיות אנטיסוציאלית, הפרעת אישיות גבולית או הפרעת אישיות נרקיסיסטית)<ref name="Novotney2"></ref>.

דורבאסולה מתגוררת בלוס אנג'לס מאז 1991<ref name="LA"></ref>. היא הייתה נשואה לפרופסור לפסיכולוגיה באוניברסיטת קליפורניה, לוס אנג'לס (UCLA), צ'ארלס הנרי הינקין<ref></ref>, איתו כתבה מאמרים רבים. לזוג שתי בנות. בני הזוג נפרדו בשנת 2008 והתגרשו שנה לאחר מכן<ref name="LACCINOLE"></ref>.

== פרסים והוקרה ==
* 2003 - פרס Emerging Scholar מטעם ה-American Association of University Women ובפרס Distinguished Woman מטעם CSULA<ref name="cip"></ref>
* 2012 - ל"פרופסור מצטיין השנה" באוניברסיטת קליפורניה (Cal State LA)<ref name=":4" />.

== ספריה ==
* You Are WHY You Eat: Change Your Food Attitude, Change Your Life (2013)
* Should I Stay or Should I Go: Surviving A Relationship with a Narcissist (2017)
* Mothers, Daughters, and Body Image: Learning to Love Ourselves as We Are (2017) - מחברת הילרי ל. מקברייד; הקדמה מאת ראמאני דורבאסולה<ref></ref>
* Don’t You Know Who I Am: Staying Sane in an Era of Narcissism, Entitlement and Incivility (2019)
* It's Not You: Identifying and Healing from Narcissistic People (2024)

== קישורים חיצוניים ==
* 

* [https://www.psychologytoday.com/us/blog/guide-better-relationships מדריך לקשרים טובים יותר], מאמרים של ראמאני דורבאסולה ל Psychology Today 

== הערות שוליים ==

קטגוריה:פסיכואנליטיקאיות אמריקאיות
קטגוריה:פסיכואנליטיקאים אמריקאים
קטגוריה:נשים זוכות פרסים: מדע וטכנולוגיה
קטגוריה:בוגרי אוניברסיטת קונטיקט
קטגוריה:בוגרות אוניברסיטת קונטיקט
קטגוריה:בעלות תואר דוקטור מאוניברסיטת קליפורניה בלוס אנג'לס
קטגוריה:בעלי תואר דוקטור מאוניברסיטת קליפורניה בלוס אנג'לס
קטגוריה:סגל אוניברסיטת קליפורניה בלוס אנג'לס
קטגוריה:מחברות ספרי עיון אמריקאיות
קטגוריה:מחברי ספרי עיון אמריקאים
קטגוריה:פסיכולוגיות אמריקאיות
קטגוריה:פסיכולוגים אמריקאים
קטגוריה:אמריקאיות שנולדו ב-1965
קטגוריה:אמריקאים שנולדו ב-1965